**Paid ag ofni**

O paid ag ofni, dywed Duw

Rwy'n addo, gwnaf dy achub di

A galwaf ar dy enw'n glir

Fy eiddo wyt ti

Pan fyddi'n mynd drwy'r dyfroedd dwfn

Mi fyddaf yno gyda thi

Wrth groesi’r afon wyllt ei llif

Ni suddi di

Pan fyddi'n mynd drwy fflamau'r tân

Ni chaiff eu gwres dy losgi di

Ni chei dy ddifa f’annwyl un,

Dy Dduw wyf fi

Mor werthfawr yn fy ngolwg wyt

Gwlad gyfan roddwn drosot ti

Fy ngogoneddus, annwyl un

Fe’th garaf di

I bedwar ban y byd yr awn

I'th gasglu yn fy mynwes i

Mae f'enw arnat, fi a'th wnaeth;

Rwyf gyda thi

geiriau: Cass Meurig (addasiad o Eseia 43)

tôn: Mil Harddach Wyt (tradd)